Αγαπητές/ αγαπητοί,

Εκ μέρους του Κόμβου Ψηφιακής Καινοτομίας του Εργαστηρίου Σχεδιασμού Ενσωματωμένων Συστημάτων και Εφαρμογών ([ESDA LAB DIH](https://dih.esdalab.ece.uop.gr/network/e0e1520a-5ab1-4e43-82af-257772a2bedd)), που συντονίζει το έργο [SMART4ALL H2020](https://smart4all-project.eu/), εκπροσωπώντας το Πανεπιστήμιο Πελοποννήσου, με χαρά προσκαλούμε όλες τις γυναίκες μέλη της ακαδημαϊκής κοινότητας του Πανεπιστημίου μας, να γίνουν μέλη του πρόσφατα συσταθέντος δικτύου [SMART4Women](file:///C%3A%5CUsers%5Cuser%5CDocuments%5CSMART4ALL%5CSMART4Women%20presentation%20with%20logo.pdf), που στοχεύει στην υποστήριξη και ενδυνάμωση γυναικών επαγγελματιών, φοιτητριών, ερευνητριών και επιχειρηματιών στους τομείς των ΤΠΕ και των έξυπνων τεχνολογιών, υπηρεσιών, εφαρμογών και επιχειρήσεων, μέσα από ποικίλες δραστηριότητες.

Όλοι οι αποδέκτες της παρούσας πρόσκλησης παρακαλούνται όπως προωθήσουν την ακόλουθη φόρμα εγγραφής μέλους <https://forms.gle/rxNbRyZzR2bhS8Ti9> σε γυναίκες από το Πανεπιστήμιο Πελοποννήσου οι οποίες απασχολούνται ή ενδιαφέρονται για τον τομέα των ΤΠΕ, της μηχανικής και των έξυπνων τεχνολογιών, ενώ όλες οι κυρίες προσκαλούνται να ενταχθούν στο δίκτυο συμπληρώνοντας την παραπάνω φόρμα.

Ο πυρήνας του δικτύου SMART4Women συνίσταται από γυναίκες επαγγελματίες που προέρχονται κυρίως από τη Νοτιοανατολική Ευρώπη και εμπλέκονται στο έργο SMART4ALL, ωστόσο ο στόχος είναι να επεκταθεί το δίκτυο αυτό όσο το δυνατόν περισσότερο σε όλες τις γυναίκες που είναι ενεργές στις ΤΠΕ, στη μηχανική και στις ψηφιακές τεχνολογίες.

Εντός των επόμενων δύο εβδομάδων, θα έχει ετοιμαστεί ένα προσχέδιο με δράσεις του δικτύου, το οποίο θα χαρούμε να μοιραστούμε με όλα τα μέλη του.

Για οποιοδήποτε σχετικό ερώτημα, παρακαλούμε επικοινωνήστε με την Κατερίνα Λαμπρακοπούλου, Marketing and Communication Officer στο ESDA LAB, με e-mail στο k.lamprakopoulou@esdalab.ece.uop.gr.

Ευχαριστούμε εκ των προτέρων που λαμβάνετε υπ’ όψιν σας την πρόσκληση και την προοπτική που προσφέρει για την ενδυνάμωση των γυναικών. Ανυπομονούμε να καλωσορίσουμε νέα μέλη στο δίκτυο SMART4Women.

Για τη Συντονιστική Επιτροπή του Δικτύου Smart4Women

Χ (Τ) Πολίτη

Επίκουρη Καθητήτρια